Sosiaali- ja terveysministeriön hallinnonalan palvelukeskustyöryhmä

Asettaminen	
	Sosiaali- ja terveysministeriö on tänään asettanut hallinnonalan palvelukeskustyöryhmän.	

Toimikausi	
	29.5.2006 - 31.12.2007  	

Tausta	
	Valtioneuvosto päätti 23.3.2006 yleisistunnossaan kehykset vuosille 2007-2011. 
Kehyspäätöksessä esitettiin linjaukset tuottavuutta lisääviksi toimenpiteiksi, jotka johtavat valtion henkilöstömäärän pienenemiseen vuoteen 2011 mennessä yhteensä noin 9 600 henkilötyövuodella. Tämä on noin 7,9 % valtion koko henkilötyövuosimäärästä. Kehyskaudella valtion henkilöstön luonnollisen poistuman arvioidaan olevan yhteensä noin 26 000, josta noin 14 000 siirtyy varsinaiselle vanhuuseläkkeelle. 

Tuottavuutta edistävät toimenpiteet tulee toteuttaa henkilöstön luonnollisen poistuman puitteissa. Merkittävimmät toimenpidekokonaisuudet ovat tukitoiminnot ja –palvelut, palveluverkko- ja toimintaprosessiuudistukset ja muut, mm. lainsäädäntömuutoksia koskevat uudistukset. 

Kehyspäätöksessä todetaan, että sosiaali- ja terveysministeriön hallinnonalan henkilöstö on 
4167, josta henkilöstön luonnollinen poistuma-arvio on 992 henkilötyövuotta. Tuottavuustoimenpiteiden kautta vähennettävän henkilöstömäärän tulisi olla 340 henkilöä ja uudelleenrekrytointitarve on siten 652 henkilöä. 

Kehyksiin sisältyvän tuottavuusohjelman toimeenpano koostuu valtiovarainministeriön ehdotuksen mukaisesti neljästä asiakokonaisuudesta:

1. Sosiaali- ja terveysalan tutkimus- ja kehittämiskeskuksen (Stakes), Kansanterveyslaitoksen (KTL) ja Työterveyslaitoksen (TTL) tutkimustoimintaa uudistetaan erityisesti tehostamalla yhteistoimintaa ja voimavarojen yhteiskäyttöä sekä yhdistämällä yksiköitä ja siirtämällä perustutkimusta yliopistoihin ja korkeakouluihin ja syventämällä yhteistoimintaa ja poistamalla päällekkäisyyttä niiden kanssa. Sosiaali- ja terveysministeriön sektoritutkimuslaitosten ulkopuolisella rahoituksella rahoitettavan tutkimuksen siirtäminen liikelaitosmuotoon valmistellaan vuoteen 2008 mennessä. 

2. Valvonta-, muutoksenhaku- ja lupaviranomaisten henkilöstötarvetta vähennetään asteittain tuottavuutta nostamalla ja vaikuttamalla esille tulevien asioiden määrään tarvittaessa lainsäädäntöä muuttamalla. 

3. Sosiaali- ja terveysministeriön toimintaa tehostetaan ministeriön johto- ja asiantuntija-tehtäviä kehittämällä. Erityisesti suurten hankkeiden toteuttamista tehostetaan. Ministeriön sähköisen asianhallinnan ja palvelujen toteuttamista jatketaan ja toimintamuotoja tehostetaan. 

4. Hallinnonalan talous- ja henkilöstöhallinnon palvelut siirretään palvelukeskuksiin vuoteen 2008 mennessä. 

Asiakokonaisuutta 4 varten eli hallinnonalan talous- ja henkilöstöhallinnon siirtämiseksi palvelukeskuksiin ministeriö asettaa työryhmän, jonka tehtävänä on vuoden 2006 marraskuuhun mennessä tehdä tuottavuusohjelmassa vaaditut perusratkaisut ja linjaukset palvelukeskuksiin siirtymisestä hallinnonalan osalta.

Tavoitteet	
	Työryhmän tavoitteena on tehdä esitykset talous- ja henkilöstöhallinnon palvelujen tuottamisesta palvelukeskustoimintamallilla viimeistään vuonna 2009 siten, että palvelukeskuksiin tukeutuminen mahdollistaa talous- ja henkilöstöhallinnon tehtävien tuottavuuden ja tehokkuuden merkittävän lisäämisen ja toiminnan laadun kehittämisen sekä henkilöstö-
voimavarojen vähentämisen palvelujen tuotannossa.	

Tehtävä	
	Palvelukeskustyöryhmän tehtävänä on
- selvittää missä määrin ministeriön hallinnonalan talous- ja henkilöstöhallinnon tehtäviä voidaan siirtää palvelukeskuksiin
- tehdä selvitykset valittavasta palvelukeskuksesta/keskuksista ja siirron kustannusvaikutuksista
- tehdä talous- ja henkilöstöhallinnon tilannekartoitus vuosille 2007-2011 ja selvittää minkälainen henkilöstörakenne ja määrä jää laitoksiin
- selvittää tarvittavat henkilöstön uudelleen- koulutus ja -kohdistamiset niitä koskien, jotka jäävät virastoihin ja laitoksiin
- määritellä projektin toteuttamisaikataulu vaiheittain, niin että vuonna 2009 palvelukeskusratkaisu on toteutettu
- laatia marraskuuhun 2006 mennessä vaaditut perusratkaisut ja linjaukset palvelukeskuksiin siirtymisestä hallinnonalan osalta
-kartoittaa mahdolliset muut keskitettävät tai ulkoistettavat toiminnot (esim. hankinnat, kirjastot, arkistot)
-raportoida hankkeen etenemisestä ministeriön johdolle ja henkilöstöjärjestölle.	

Organisointi	
		Puheenjohtaja Raimo Ikonen, apulaisosastopäällikkö, sosiaali- ja terveysministeriö 	
		Jäsenet:	
		Jaana Koski, hallitusneuvos toimistopäällikkönä, sosiaali- ja terveysministeriö 	
		Henkilökohtainen varajäsen Arita Kaario, hallitussihteeri, sosiaali- ja terveys-ministeriö 	
		Susanna Grimm-Vikman, erikoissuunnittelija, sosiaali- ja terveysministeriö 	
		Henkilökohtainen varajäsen Minna Liuttu, neuvotteleva virkamies, sosiaali- ja terveysministeriö 	
		Heidi Manns-Haatanen, hallitussihteeri, sosiaali- ja terveysministeriö 	
		Henkilökohtainen varajäsen Aune Turpeinen, neuvotteleva virkamies, sosiaali- ja terveysministeriö 	
		
Raimo Salonen, neuvotteleva virkamies, sosiaali- ja terveysministeriö 	
		Henkilökohtainen varajäsen Tuula Karhu, finanssisihteeri, sosiaali- ja terveys-ministeriö 	
		Olli Hämäläinen, neuvotteleva virkamies, sosiaali- ja terveysministeriö 	
		Henkilökohtainen varajäsen Hannu Mäkinen, piiripäällikkö, Hämeen työsuojelupiiri 	
		Terhi Lönnfors, johtaja, Stakes 	
		Henkilökohtainen varajäsen Tuula Vieru, talouspäällikkö, Stakes 	
		Ritva Kujala, apulaisjohtaja, Terveydenhuollon oikeusturvakeskus 	
		Henkilökohtainen varajäsen Jukka Männistö, ylijohtaja, Terveydenhuollon 
oikeusturvakeskus 	
		Pentti Laaninen, talouspäällikkö, Työterveyslaitos 	
		Henkilökohtainen varajäsen Tarja Pitkänen, laskentapäällikkö, Työterveyslaitos 	
		Jaakko Penttinen, hallintojohtaja, Kansanterveyslaitos 	
		Henkilökohtainen varajäsen Ritva Parhamaa, henkilöstöpäällikkö, Kansanterveyslaitos 	
		Annika Kutilainen, ylitarkastaja, Sosiaali- ja terveydenhuollon tuotevalvontakeskus 	
		Henkilökohtainen varajäsen Pentti Karhu, osastopäällikkö, Sosiaali-  ja terveydenhuollon tuotevalvontakeskus 	
		Raisa Salminen, talouspäällikkö, Säteilyturvakeskus 	
		Henkilökohtainen varajäsen Sisko Laulajainen, henkilöstöpäällikkö, Säteilyturvakeskus 	
		Marja-Liisa Hurme, talouspäällikkö, Lääkelaitos 	
		Henkilökohtainen varajäsen Juhani Sivula, osastopäällikkö, Lääkelaitos 	
		Maarit Humaloja, johtaja, Vakuutusvalvontavirasto 	
		Henkilökohtainen varajäsen Marja-Leena Raitanen, talouspäällikkö, Vakuutusvalvontavirasto 	
		Sinikka Olander, asiamies, Palkansaajajärjestö Pardia ry. 	
		Henkilökohtainen varajäsen Minna Koivuniemi, sopimustoimitsija, JHL ry. 	
		Sihteeri Arto Mynttinen, laskentapäällikkö, sosiaali- ja terveysministeriö 	
		Sihteeri Carolina Sierimo, finanssisihteeri, sosiaali- ja terveysministeriö 	

Kustannukset ja rahoitus	
	Työryhmän tulee työskennellä virka-aikana ilman eri korvausta. Työryhmän työskentelystä aiheutuvat menot maksetaan momentilta 33.01.21.	

	

Kansliapäällikkö	

Markku Lehto	

	
Osastopäällikkö, ylijohtaja	
Kari Välimäki	

LIITTEET	

JAKELU	
	Päätöksessä mainitut	

TIEDOKSI	
	STM:n osastot
Hankerekisteri
Kirjaamo
Viestintäyksikkö
Stakes
Teo
Työterveyslaitos
KTL
STTV
Säteilyturvakeskus
Lääkelaitos
Vakuutusvalvontavirasto
Pardia ry.
JHL ry.